Да сённяшняга дня Беларусь мела ярка выражаны інфляцыйны тып эканомікі. Гэта дазваляла неяк падтрымліваць рэальны сектар і сацыяльную сферу. Слабы беларускі рубель таксама адпавядаў інтарэсам вытворцаў, якія экспартуюць свой тавар на знешнія рынкі, у прыватнасці ў Расію. Нацбанкам ужо заяўлена аб планах па зніжэнні інфляцыі, якая па выніках 2015 года можа скласці ў Беларусі 15–18%, да 5% да 2020 года, што само па сабе нядрэнна. Але калі ў дачыненні да новага беларускага рубля будуць ужытыя жорсткія манетарысцкія правілы, і ў выніку ўразання выдаткаў на сацыяльную сферу і дзяржвыдаткаў, а таксама антыінфляцыйных мер Нацбанка будзе ўсталяваны адносна цвёрды курс, то ў несумненнай выгадзе апынуцца імпарцёры, якія пастаўляюць свой тавар на беларускі рынак.